
 13.3.2015
 BG
 Официален вестник на Европейския съюз
 L 68/30
 РЕГЛАМЕНТ ЗА ИЗПЪЛНЕНИЕ (ЕС) 2015/416 НА КОМИСИЯТА
 от 12 март 2015 година
 за одобряване на веществото динотефуран като активно вещество за използване в биоциди за продуктов тип 18
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 90, параграф 2 от него,
 като има предвид, че:
 (1)
 На 29 март 2012 г. Обединеното кралство получи заявление в съответствие с член 11, параграф 1 от Директива 98/8/ЕО на Европейския парламент и на Съвета (2) за включване на активното вещество динотефуран в приложение I към нея за употреба в продуктов тип 18 — инсектициди, акарициди и продукти за борба срещу други артроподи, както е определен в приложение V към същата директива.
 (2)
 Към 14 май 2000 г. динотефуран не е присъствал на пазара като активно вещество, включено в биоцид.
 (3)
 На 15 октомври 2013 г., в съответствие с член 8, параграф 1 от Регламент (ЕС) No 528/2012, Обединеното кралство представи на Европейската агенция по химикали доклад за оценка, заедно с препоръките към него.
 (4)
 На 17 юни 2014 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган.
 (5)
 Съгласно посоченото становище може да се очаква, че биоцидите, използвани за продуктов тип 18 и съдържащи динотефуран, отговарят на изискванията, определени в член 19, параграф 1, буква б) от Регламент (ЕС) No 528/2012, при условие че са спазени определени спецификации и условия, свързани с употребата му.
 (6)
 От становището също така става ясно, че може да се очаква, че характеристиките на веществото динотефуран го правят силно устойчиво (vP) и токсично (Т) в съответствие с критериите, посочени в приложение XIII към Регламент (ЕО) No 1907/2006 на Европейския парламент и на Съвета (3). Следователно по силата на член 10, параграф 1, буква г) от Регламент (ЕС) No 528/2012 динотефуран следва да се счита за вещество — кандидат за замяна за целите на разрешаването на продукти в съответствие с член 23 от същия регламент.
 (7)
 Поради това е целесъобразно динотефуран да бъде одобрен за използване в биоциди за продуктов тип 18, при спазване на определени спецификации и условия.
 (8)
 Тъй като при оценяването не са разгледани наноматериали, одобрението не следва да обхваща такива материали, в съответствие с член 4, параграф 4 от Регламент (ЕС) No 528/2012.
 (9)
 Тъй като са изпълнени условията по член 90, параграф 2, първа алинея от Регламент (ЕС) No 528/2012, следва да се прилагат разпоредбите на същия регламент. В съответствие с член 10, параграф 4 от посочения регламент динотефуран следва да бъде одобрен за срок, не по-дълъг от 7 години.
 (10)
 Мерките, предвидени в настоящия регламент, са в съответствие със становището на Постоянния комитет по биоцидите,
 ПРИЕ НАСТОЯЩИЯ РЕГЛАМЕНТ:
 Член 1
 Веществото динотефуран се одобрява като активно вещество за използване в биоциди за продуктов тип 18,